หนูเพิ่งเริ่มกินยาคุมหลังจากที่หยุดกินมา2เดือน ทานแบบ21เม็ด แต่ประจำเดือนมาก่อนที่ยาจะหมดแผง ประมาณ2วัน เลยหยุดกิน ลักษณะของประจำเดือน หน่วงท้อง เลือดออกไม่เยอะมาเป็นเวลา2วัน และมาปกติ2วัน ส่วน2วันหลังแทบะไม่เปื้องกางเกงเลยค่ะ รวมแล้วมา6วัน แต่หนูเริ่มทานแผงใหม่เม็ดวันที่9นับจากวันที่มีประจำเดือน เพิ่งทานได้4วัน วันที่5มีอะไรกับแฟน ปล่อยธรรมชาติซึ่งในตารางทีบันทึกไว้ ตกกับวันไข่ตกพอดี หนูจะมีโอกาสท้องมั้ยคะ
สวัสดีค่ะ น้องหนู,หากทานยาคุมกำเนิดชนิด 21 เม็ดอยู่ ทานได้มีเลือดออกในขณะที่ยายังไม่หมดแผง เลือดดังกล่าว ไม่ได้ถือเป็นประจำเดือน แต่น่าจะเป็นผลข้างเคียงของยาคุมกำเนิดได้ค่ะ ซึ่งไม่ได้อันตรายอะไร และไม่จำเป็นที่จะต้องหยุดทานยาคุมกำเนิด แต่หากได้หยุดทานยาคุมไปแล้ว และเว้นระยะไปเกิน 7 วัน ก่อนที่จะเริ่มทานยาคุมแผงใหม่ ก็จะถือว่ายาคุมแผงเก่าได้หมดฤทธิ์ในการป้องกันการตั้งครรภ์แล้ว ดังนั้น เมื่อเริ่มทานยาคุมแผงใหม่ ก็ต้องทานต่อเนื่องให้ครบ 7 วัน ก่อนที่จะมีเพศสัมพันธ์ เพื่อให้ยาคุมได้เริ่มออกฤทธิ์ใหม่ก่อนค่ะ แต่หากได้ทานไปเพียง 5 วัน แล้วมีเพศสัมพันธ์ ก็จะมีโอกาสตั้งครรภ์ได้ ดังนั้น ควรพิจารณาทานยาคุมฉุกเฉินร่วมไปด้วยค่ะหลังจากนี้ ก็ให้ทานยาคุมกำเนิดต่อเนื่องทุกวัน และหากมีเลือดออกในระหว่างที่ยังทานยาคุมอยู่อีก ก็ไม่จำเป็นต้องหยุดทานยาคุมอีกค่ะ